  Наталья Тетерина Вотка ёросысь кырӟась но крезьгурчи Евгений Перевозчиков удмурт кырӟанъя «Элькуновидение» вожвылъяськонын быдэстоно «Тон тодкод вал, кыӵе мон» кырӟанзэ уй ӵоже гожтӥз. Со сярысь ивортодэтъя «Удмуртия» агентстволы Воткаысь Библиотечно-культурной центрысь валтӥсь ӧнерчи Зоя Мельникова вераз. Задание сётӥм, ӝытазе лыктӥз но, тани таӵе пе гожтӥ. Яраз солэн кырӟанэз, крезьгурез но. Одӥг уй куспын гожтӥз. Яратон сярысь Зоя Мельникова, Воткаысь Библиотечно-культурной центрысь валтӥсь ӧнерчиСолэн кылъёсызъя, Евгений Перевозчиков ужъюртазы одӥг ар пала ужа но ӟуч калык кырӟанъя «Забава» ансамбльын кырӟа. Та дырозь воргорон Шаркан ёросын улӥз но 2014-тӥ арын «Элькуновидениын» Шаркан ёрос понна «Тулкым» ансамбльын кырӟаз. Соку коллектив нырысетӥ инты басьтӥз. Ӧнерчи верамъя, таяз арын удмурт кырӟанъя конкурсэ пыриськыны Евгений Перевозчиковлэн мылкыдыз бадӟым. Ялан концертъёсын дасяськыны дыр ӧжыт кыле ке но, Вотка ёросысь команда яркыт номер кылдытон бордын тырше. Мастерствоез солэн будэ, профессиональной коллективын ужа бере. Малпасько, туэ эшшо но умойгес кырӟаны быгатоз. Сӥзиськом солы умой мед кырӟалоз шуыса, юрттӥськом. Эктон группаез луоз бордаз Зоя Мельникова, Воткаысь Библиотечно-культурной центрысь валтӥсь ӧнерчиТодэ вайытом, Вотка ёросысь сяна, та дыре «Элькуновидение-2018» вожвылъяськонэ Эгра каргуртысь, Эгра ёросысь, Дэри, Алнаш, Можга, Юкаменск, Сюмси, Кияса ёросъёсысь куриськонъёс вуизы. Озьы ик мылкыдзэс веразы, Можга кар но Балезино но ёрос. Тегъёс: Лулчеберет Удмуртия кырӟан Воткаёрос Элькуновидение  